13 November is die 317de dag van die jaar in die Gregoriaanse kalender (318de in skrikkeljare). Daar volg nog 48 dae in die res van die jaar. 1550 – Pous Julius III publiseer 'n bul wat die hervatting van die Konsilie van Trente aankondig. 1564 – Pous Pius IV publiseer die geloofsbelydenis van Trente in sy bul Iniunctum nobis. 1690 – Pous Alexander VIII stel Francesco Barberini en Lorenzo Altieri aan as kardinaal. 1742 – Pous Benedictus XIV publiseer Certiores effecti waarin gestel word dat die gemeente aan die eugaristie moet deelneem. 1775 – Pous Pius VI stel Juan Tomás de Boxadors y Sureda de San Martín, O.P., generaal van sy orde, as kardinaal aan. 1847 – Sonderbund-oorlog: Die stad en Kanton Freiburg word deur die troepe van die Switserse Bondgenootskap ingeneem. 1887 – Bloody Sunday-konflik in Trafalgarplein. 1798 – Pous Pius VI publiseer Cum nos superiori oor die verkiesing van 'n pous. 1964 – De Villiers Lamprecht word die eerste Suid-Afrikaner wat 'n droommyl hardloop. 1970 – 'n Tropiese sikloon van oor die 160 km/h tref die digbevolkte Gangesdelta-gebied van Bangladesj, met na raming 500 000 sterftes tot gevolg.